Lu butànicu Pietru Cùppari di Itala (Missina), 1816-1870, dal 1844 nzignau Agraria a l'Università di Pisa, funnannu la muderna agronumìa nta Italia;

Chi si pò vìdiri a Adranu? Si ponnu vìdiri la Chesa Matri di fattura nurmanna, lu Munasteru di S. Lucia ca la genti fabbricau ntô 1596, oggi è la seggia di na scola pùbbrica. Tra li strutturi architittònichi cci sunnu lu Casteddu nurmannu dû seculu XIV unni c’è lu Museu archiulòggicu e lu Tiatru Bellini dû 1846, n stilu liberty.

Cu armata russa si ntenni l'esercitu di l'Unioni Suviètica. Duranti la secunna guerra munniali, l'armata russa, alliata di la cualizzioni uccidintali, contra l'assi italu-tedescu, appi nu rolu cintrali pi firmari l'avanzati dî forzi fascisti e nazisti. Fu l'armata russa chi pi prima trasiu n Girmania libbirannu li pirsuni ditinuti ntê lager nazzisti.

La villa rumana dû Tellaru è na custruzzioni dû IV sèculu d.C. chi s'attrova tra Rusalini Nuòtu e Bachinu, a 2 chilòmitri dâ fuci dû ciumu Tellaru. La villa si sviluppa tornu tornu a nu peristiliu di 20 metri di latu. La villa, scuperta ntô 1971, è canusciuta supratuttu pi lu mosaicu cu mutivi di caccia comu nti la villa dû Casali di Ciazza.

Originariamenti a canzuni fu chiamata “Rachmaninov's Revenge”, poi fu chiamata “The Duet” e infini “The Fallen Priest” quanni Jim Vallance scrissi i testi ra canzuni. Bryan Adams cu Vallance a lu mumentu e idda stava travagghiannu su nu album cover de Queen. Pubbricatu nto 1987, u branu fu prudottu puru ra Moran ca cundussi l'orchestra, scrissi l'arranciamenti e sunò u chianuforti.

S'attrova su lu Golfu Persicu e tinia ntô 2010 na pupulazziuni di 796.947 cristiani. Doha è la cchiù granni citati dû Qatar, lu 60% dâ pòpulazzioni dû Statu risidi nfatti ntâ citati o nt'aria subburbana.

Locarnu è na citati dâ Svìzzira di circa 15.000 abbitanti. S’attrova ntô cantuni dû Ticinu. Ogni annu si teni nu cèlibbri festival ntirnazziunali di cìnima.

Angilu Sacheli di Canicattì (18901946), prufissuri nta l’Università di Missina, fu lu funnaturi di la ""pedaguggìa metafìsica"", e ntô 1939 fu primiatu di l'Accademia dei Lincei.

La pripusizzioni in. 'N sicilianu, 'n o nta currispùnninu a la palora taliana in. La siciliana nta l' currispunni a li formi taliani nell' (l'artìculu difinitu ntra in e na vucali). Li formi siciliani nta lu, nta la (aquivalenti a li taliani nel/nello, nella) sunnu arriduciuti spissu a ntô, ntâ. La forma di lu prurali nta li (aquivalenti a li taliani nei, negli, nelle) - a ntê.

Calling All Girls è na canzuna dû gruppu ngrisi li Queen e scritta di Roger Taylor, ca fa parti di l'album Hot Space dû 1982. Vinni pubbricata comu quartu singulu ntô giugnettu 1982. La canzuna fu pubbricata sulu nî Stati Uniti e 'n Canadà unni arrivò ô 60° postu e 33° postu.

Situata ntâ riva nord dû Danubbiu, la Rumanìa è dilimitata puru dâ catina muntagnusa dî Carpazzi. Cunfina ô sud câ Bulgaria, a ovest câ Serbia, a nord ovest cu l'Unghirìa e a nord cu la Moldavia e l'Ucraina.